
Δελτίο Τύπου 
Έξω οι βάσεις, Έξω το ΝΑΤΟ 


Οι ιµπεριαλιστικές μεθοδεύσεις και επιθέσεις εντείνονται. Η γενοκτονία του παλαιστινιακού λαού 
δεν έχει τελειωμό, ενώ το αιματοκύλισμα και στην Υεμένη συνεχίζεται. Το νησί µας εμπλέκεται σε 
αυτή τη δίνη, µε τις βρετανικές βάσεις να αξιοποιούνται εκ νέου ὡς ορμητήριο κατά των λαών και 
άλλη µια αστική κυβέρνηση της Κυπριακής Δημοκρατίας να είναι συνένοχη. Ως Κομμουνιστική 
Πρωτοβουλία Κύπρου, δεν θα μπορούσαμε παρά να συνεχίσουμε την πάλη για απεµπλοκή της 


ημικατεχόµενης πατρίδας µας από τους ιμπεριαλιστικούς σχεδιασμούς. 


Με αυτή την πυξίδα διοργανώνουµε το Σάββατο 10 του Φλεβάρη στις 10:30 π.µ πορεία 
διαμαρτυρίας προς την Υπάτη Αρμοστεία του Ηνωμένου Βασιλείου στην Λευκωσία, για να 


βροντοφωνάξουµε να φύγουν οι βάσεις του θανάτου από τον τόπο µας και όλοι οι ξένοι στρατοἰ. 


Απαιτούµε, να σταματήσει άµεσα η εμπλοκή του νησιού µας στην σφαγή στην Γάζα και στις 
επεμβάσεις της ΕΕ - ΝΑΤΟ στην περιοχή. Επισηµαίνουµε ότι, πρώτοι εμείς είχαµε ανακινήσει το 
ζήτημα της χρήσης των βρετανικών βάσεων, τόσο για συνδρομή στα κατοχικά εγκλήματα του Ισραήλ, 


όσο και για τα αεροπορικά χτυπήματα στην Υεμένη για λογαριασμό του ΝΑΤΟ. 


Οι βρετανικές βάσεις αποτελούν µίασµα για τον τόπο µας. Διαχρονικά υπήρξαν ορμητήριο 
αιματοκυλίσματος λαών, αλλά και κέντρο παρακολούθησης και κατασκοπείας στην υπηρεσία των 
ιμπεριαλιστικών εγκλημάτων. Για αυτό, είναι επιτέλους καιρός να επανέλθει στο προσκήνιο και η 


πάλη ενάντια στις βρετανικές στρατιωτικές βάσεις. 

Ως ΚΠΚ παλεύουμε για: 

ο Το κλείσιμο όλων των βάσεων του θανάτου και την αποχώρηση όλων των ξένων στρατών. 
ο Την απεµπλοκή της χώρας µας από τη σφαγή στην Παλαιστίνη. 


ο Τον τερματισμό του μακελειού στην Γάζα και την αναγνώριση ανεξάρτητου παλαιστινιακού 


κράτους. 


ο Τον τερματισμό της πολύχρονης αιματοβαμμένης επίθεσης ΝΑΤΟ-ΗΠΑ-ΕΕ-Βρετανίας-Σαουδικής 


Αραβίας κατά του λαού της Υεμένης µε πρόσχηµα αυτή τη Φορά τους Χούθι. 

ο Απεγκλωβισμό της χώρας µας από κάθε ιµπεριαλιστικό οργανισμό περιλαμβανομένης της ΕΕ και 


του ΝΑΤΟ. 


Το Σάββατο 10 του Φλεβάρη λοιπόν, καλούμε όλους όσους μοιράζονται τις ίδιες αγωνίες µε µας, 
όσους και όσες αντιδρούν στη πλήρη ΝΑΤΟποίηση της Κύπρου, όλες και όλους που στηρίζουν την 
Ειρήνη στοτόπο µας, να πορευτούν µαζί µας, προςτην βρετανική Υπάτη Αρμοστεία για να φωνάξουμε 


"Έξω οι βάσεις, έξω το ΝΑΤΟ". 


Κομμουνιστική Πρωτοβουλία Κύπρου 


